આશરે દોઢ દાયકા પછી, મહિના અગાઉ મુંબઈમાં આકસ્મિકપણે ભટકાઈ ગયેલા મિત્રે દફનાઈ ચૂકેલી સ્મૃતિઓ જીવંત કરી. શનિવારની એ રાત્રે બાલ્કનીના હીંચકે બેસી પોતે અથથી ઇતિનું મનોદર્શન કર્યું. એનો હજી તો પૂર્વાર્ધ પૂરો થયો... અંધેરીની ‘કેફિયત’ રેસ્ટોરાંમાં ગોઠવાયેલા આનંદે કાંડાઘડિયાળ જોઈ : મેં બોલાવેલી પાર્ટી આવી પ્ાહોંચે એ પહેલાં ઝડપભેર કથાનો ઉત્તરાર્ધ વાગોળી લઉં - જેથી બદલાની ભાવનાને બળ મળે!